**JUDEȚUL ARGEȘ**

**CONSILIUL JUDEȚEAN ARGEȘ**

**DIRECȚIA STRATEGII SINTEZE PROIECTE CU FINANȚARE INTERNAȚIONALĂ**

**A P R O B,**

**PREȘEDINTE**

**ION MÎNZÎNĂ**

**AVIZAT,**

**VICEPREȘEDINTE**

**MARIUS FLORINEL NICOLAESCU**

**VIZAT,**

**SECRETAR GENERAL AL JUDEȚULUI**

**IONEL VOICA**

**NOTĂ JUSTIFICATIVĂ**

**privind analiza valorii adăugate a parteneriatului**

**propus pentru realizarea proiectului**

***„Dotarea cu echipamente a laboratorului de anatomie patologică din cadrul Spitalului Județean de Urgență Pitești”***

UAT Județul Argeș prin Consiliul Județean Argeș intenționează să depună în parteneriat cu Spitalul Județean de Urgență Pitești cererea de finanțare pentru *proiectul „Dotarea cu echipamente a laboratorului de anatomie patologică din cadrul Spitalului Județean de Urgență Pitești”,* în cadrul Programului Sănătate, Apelul de proiecte *nr. PS/325/PS\_P7/OP4/RSO4.5/ PS\_P7\_RSO4.5\_A12 Investiții în infrastructura publică a laboratoarelor de genetică și de anatomie patologică pentru diagnosticul cancerului în vederea tratamentului personalizat în funcție de profilul tumoral identificat.*

Dotarea laboratorului de anatomie patologică din cadrul Spitalul Județean de Urgență Pitești pentru diagnosticul cancerului în vederea tratamentului personalizat în funcție de profilul tumoral identificat, este de o deosebită importanță, deoarece activitatea acestei secții se desfășoară, în prezent, în condiții necorespunzătoare, atât pentru pacienți, cât și pentru personalul medical, datorată în special echipamentelor învechite atât fizic cât și moral.

În acest context, având în vedere nevoia stringentă identificată, care să fie conform noilor reglementari în vigoare din domeniul sănătății, precum și oportunitatea de finanțare prin Programul Sănătate, Consiliul Județean Argeș a inițiat pregătirea unei cereri de finanțare pentru acest obiectiv de investiții, cu participarea Spitalului Județean de Urgență Pitești.

Conform Ghidului solicitantului, aprobat prin Ordinul ministrului investițiilor și proiectelor europene nr. 1058/19.04.2024, cu modificările și completările ulterioare, *în vederea stabilirii unui parteneriat, solicitanții publici care intenționează să intre într-o relație de parteneriat vor elabora o Notă justificativă în cazul parteneriatului care prezintă analiza valorii adăugate a parteneriatului în ceea ce privește utilizarea eficientă a fondurilor, rolul și responsabilitățile, contribuția și expertiza/ experiența relevantă pentru implementarea proiectului pentru fiecare partener.*

Spitalului Județean de Urgență Pitești funcționează în subordinea Consiliului Județean Argeș. Imobilul ce face obiectul proiectului (terenul pe care urmează să se construiască) se află în proprietatea Consiliului Județean Argeș și este dat în administrare către Spital.

***Structura parteneriatului propus pentru implementarea proiectului:***

* **Lider de parteneriat/Solicitant – UAT Județul Argeș;**
* **Partener - Spitalul Județean de Urgență Pitești.**

Fiecare dintre cei doi parteneri aduce valoare adăugată parteneriatului, în primul rând prin expertiza și experiența resursei umane de care dispun.

Astfel, **UAT Județul Argeș prin Consiliul Județean Argeș**, **în calitate de Lider de parteneriat și de Solicitant al finanțării aduce în cadrul parteneriatului expertiza deosebită pe care o deține în elaborarea și implementarea de proiecte cu finanțare din fonduri europene**. Doar în perioada 2020 - 2024 Consiliul Județean Argeș a gestionat un număr de 6 proiecte cu o valoare totala de 13.238.921,36 euro din care ce au vizat creșterea accesului la servicii medicale de calitate, îmbunătățirea infrastructurii spitalicești și prespitalicești.

În aparatul de specialitate al Consiliul Județean Argeș funcționează Direcția Strategii Sinteze Proiecte cu Finanțare Internațională, în cadrul căreia lucrează 22 de salariați, cu o vastă experiență în managementul proiectelor europene. De asemenea, în aparatul de specialitate al instituției există experți tehnici, experți financiari, experți în achiziții publice, juriști și alte categorii de profesioniști care dețin calificarea și experiența necesare implementării cu succes a proiectului. În cadrul echipei de proiect vor fi nominalizate persoane cu o vastă experiență în implementarea de proiecte de investiții FEDR, astfel încât cererea de finanțare să obțină punctajul maxim la criteriul de evaluare și selecție *”Capacitatea operațională a solicitantului”.*

În calitate de partener, **Spitalul Județean de Urgență Argeș aduce în cadrul proiectului expertiza și experiența în domeniul medical, care este de strictă necesitate în cadrul echipei de proiect.**  Spitalul participă activ în toate etapele proiectului (pregătirea cererii de finanțare, implementare, durabilitate), cu resursele și echipa de specialiști pe care le deține.

De asemenea, specialiștii din cadrul Spitalului Județean de Urgență Piteștiau colaborat cu echipa de proiect din cadrul Consiliului Județean, punând la dispoziția acestora toate datele legate de activitatea compartimentului de anatomie patologică din cadrul spitalului, precum și informațiile de specialitate necesare pentru identificarea corectă a nevoilor și justificarea necesității investiției, astfel încât cererea de finanțare să răspundă cerințelor de calitate impuse de finanțator prin Ghidul Solicitantului aferent acestui apel de proiecte.

Totodată, specialiștii din cadrul Spitalului Județean de Urgență Piteștivor transmite în momentul elaborării caietelor de sarcini caracteristicile tehnice minimale și maximale pentru echipamentele propuse și vor face parte din comisiile de verificare și recepție a produselor furnizate în cadrul contractelor de achiziție publică încheiate în cadrul proiectului. Fiind o investiție ce vizează dotarea cu aparatură specifică laboratoarelor de anatomie patologică, pentru diagnosticul cancerului în vederea tratamentului personalizat în funcție de profilul tumoral identificat, expertiza personalului medical din Spitalul Județean de Urgență Argeș este deosebit de valoroasă în cadrul echipei de proiect.

Parteneriatul aduce valoare adăugată și în ceea ce privește asigurarea capacității financiare solicitată de finanțator.

Astfel, ambii parteneri contribuie la finanțarea proiectului în perioada de implementare, respectiv sustenabilitate, prin suportarea anumitor cheltuieli, după cum urmează:

* Consiliul Județean Argeș asigură contribuția proprie obligatorie a Solicitantului (minim 2% din valoarea eligibilă a proiectului), finanțarea cheltuielilor neeligibile și resursele financiare necesare implementării optime a proiectului în condițiile rambursării ulterioare.
* Spitalul Județean de Urgență Pitești va asigura sustenabilitatea operațională și financiară a proiectelor de investiții publice, inclusiv eventualele lucrări de mentenanță și reparații curente după finalizarea implementării acestora pentru o perioadă de cel puțin 5 ani. Spitalul Județean de Urgență Pitești va continua furnizarea serviciilor după finalizarea sprijinului.

Eficiența utilizării fondurilor în cadrul parteneriatului propus rezultă și din valorificarea resurselor umane pe care fiecare partener le deține. Astfel, Consiliul Județean Argeș a identificat specialiștii din cadrul Spitalului Județean de Urgență Pitești cu expertiză în domeniul medical, care să acorde sprijin atât în etapa de pregătire a proiectului, cât și în implementare, reducând astfel costurile și riscurile suplimentare legate de pregătirea și gestionarea proiectului.

Fiind în categoria solicitanților eligibili, Spitalul Județean de Urgență Pitești ar putea accesa finanțarea și fără partener, dar, în acest caz, ar crește riscurile referitoare la întârzieri în etapa de depunere și implementare, deoarece nu deține nivelul de expertiză solicitat de finanțator în ceea ce privește realizarea unor proiecte finanțate din FEDR.

Prin urmare, contribuția fiecărui partener cu resursele umane, materiale și financiare, precum și cu expertiza/experiența relevantă de care dispune, este de natură să genereze valoare adăugată în cadrul proiectului, fiind diminuate riscurile și creând premisele finalizării cu succes a investiției.

Rolurile şi responsabilitățile celor doi parteneri în implementarea proiectului, vor fi reflectate și în Acordul de Parteneriat ce va fi încheiat în vederea depunerii cererii de finanțare:

|  |  |
| --- | --- |
| ***Organizaţia*** | ***Roluri şi responsabilităţi*** |
| Lider de proiect  UAT Județul Argeș | **Activitatea 1: Managementul de proiect**   * Mobilizarea și organizarea echipei de implementare a proiectului; * Întocmirea cererilor de prefinanțare/plată/rambursare; * Asigurarea managementului financiar și a evidenței contabile a proiectului; * Arhivarea tuturor documentelor aferente proiectului, scanarea acestora și realizarea arhivei electronice; * Monitorizarea, verificarea și controlul permanent al procesului de implementare a proiectului; * Gestionarea riscurilor identificate la nivelul proiectului; * Raportarea periodică a progresului proiectului; * Elaborarea notificărilor referitoare la modificările intervenite în cadrul proiectului; * Elaborarea memoriilor justificative pentru încheierea actelor adiționale la contractul de finanțare (dacă este cazul); * Actualizarea în MySMIS a informațiilor ce fac obiectul notificărilor privind modificări intervenite în cadrul proiectului; * Realizarea comunicării cu Autoritatea contractantă și furnizorii; * Întocmirea Raportului de durabilitate; * Asigurarea coordonării activității parteneriatului creat în vederea elaborării, implementării și monitorizării proiectului; * Asigurarea cadrului organizatoric și participarea la ședințele de lucru pentru elaborarea și implementarea proiectului; * Pregătirea achiziției de furnizare - mijloace fixe, active necorporale, pentru echipa de management; * Organizarea achiziției de furnizare - mijloace fixe, active necorporale, pentru echipa de management; * Derularea contractului de furnizare - mijloace fixe, active necorporale, pentru echipa de management;   - Pregătirea achiziției de furnizare - materiale consumabile pentru echipa de management;  - Organizarea achiziției de furnizare - materiale consumabile pentru echipa de management;   * Derularea contractului de furnizare - materiale consumabile pentru echipa de management.   **Activitatea 2: Informarea și publicitatea proiectului**  - Pregătirea achiziției publice de servicii de informare și publicitate – placă permanentă și etichete autocolante;  - Organizarea achiziției publice de servicii de informare și publicitate – placă permanentă și etichete autocolante;  - Derularea contractului de servicii de informare și publicitate – placă permanentă și etichete autocolante;  - Pregătirea achiziției publice de servicii de informare și publicitate – organizare eveniment;  - Organizarea achiziției publice de servicii de informare și publicitate – organizare eveniment;  - Derularea contractului de servicii de informare și publicitate - organizare eveniment;  - Afișarea pe site-ul Consiliului Județean Argeș a unei scurte descrieri a proiectului, care să cuprindă cel puțin următoarele informații: titlu, denumire beneficiar, scop, obiective specifice, rezultate, data de începere, perioada de implementare, valoarea totală, finanțator;  - Realizarea unui portofoliu de fotografii pe parcursul desfășurării proiectului pentru a ilustra evoluția acestuia;  - Realizarea a 100 de pliante de promovare a proiectului.  **Activitate 3: Dotarea *Spitalului Județean de Urgență Pitești***  - Demararea achiziției pentru dotări/echipamente medicale  - Semnarea contractului de achiziție publică;  - Participarea la recepția dotărilor / echipamentelor medicale achiziționate;  - Participarea la punerea în funcțiune a dotărilor / echipamentelor medicale achiziționate. |
| Partener  **Spitalul Județean**  **de Urgență Pitești** | **Activitatea 1: Managementul de proiect**  - Transmiterea informațiilor / datelor / documentelor solicitate de solicitant legate de procesul de implementare și monitorizare a proiectului.  **Activitatea 2: Informarea și publicitatea proiectului**  - Afișarea pe site-ul Spitalului a unei scurte descrieri a proiectului, care să cuprindă cel puțin următoarele informații: titlu, denumire beneficiar, scop, obiective specifice, rezultate, data de începere, perioada de implementare, valoarea totală, finanțator.  **Activitate 3: Dotarea *Spitalului Județean de Urgență Pitești***  - Participarea la pregătirea documentației de atribuire a contractului de furnizare produse;  - Participarea la monitorizarea contractului de furnizare și la recepția dotărilor / echipamentelor medicale achiziționate;  - Asigurarea de spații adecvate pentru amplasarea echipamentelor;  - Asigurarea respectării termenelor de livrare/ instalare/ configurare/ testare/ instruire în raport cu prevederile contractuale și Planul de livrare, instalare, punere în funcțiune, testare, instruire și recepție propus de furnizor și agreat împreună cu achizitorul;  - Participarea la punerea în funcțiune a dotărilor / echipamentelor medicale achiziționate;  - Participarea la procesul de instruire a utilizatorilor echipamentelor medicale  - Asigurarea resurselor financiare necesare asigurării costurilor de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de durabilitate a contractului de finanțare (5 ani). |

Managementul de proiect va fi asigurat de către Liderul de parteneriat, prin specialiștii proprii, echipa de proiect fiind constituită prin Dispoziția Președintelui Consiliului Județean.

Având în vedere că Spitalul Județean de Urgență Piteștifuncționează în subordinea Consiliului Județean Argeș, serviciile medicale furnizate de acesta fiind de interes județean și luând în considerare importanța deosebită pentru județul Argeș a acestei investiții și expertiza deținută de aparatul de specialitate al instituției noastre în accesarea și gestionarea fondurilor europene, dar și necesitatea implicării în proiect a unor specialiști care dețin expertiză în domeniul medical, considerăm oportună accesarea acestei finanțări prin parteneriatul propus, între UAT Județul Argeș (Lider) și Spitalul Județean de Urgență Pitești (Partener 1), care aduce valoare adăugată proiectului.

|  |  |
| --- | --- |
| Director executiv,  Sorin Ivașcu | Manager spital,  Adriana Molfea |
| Inspector superior,  Raluca Savu | Director medical,  Costin Ștefan |
| Inspector superior,  Cristina Voicu Olteanu | Șef Serviciu Anatomie Patologică  George Mihail Man |